Γουλιέλμος Ι΄ της Ωβέρνης

Ο Γουλιέλμος Ι΄ , γαλλ.: Guillaume X d' Auvergne (απεβ. το 1247) ήταν κόμης της Ωβέρνης από το 1222 μέχρι το τέλος του.   

Πριν από το 1216, ο πατέρας του Γουλιέλμου, Γκυ Β΄, προσπάθησε να κανονίσει τον γάμο τού γιου του με μία κόρη τού κόμη Γκιγκ Γ΄ του Φορέζ, αλλά τα σχέδια απέτυχαν.  Το 1222 ο Γουλιέλμος διαδέχθηκε τον πατέρα του ως κόμης, και κληρονόμησε τη σύγκρουσή του με το γαλλικό στέμμα.  Σε άγνωστη ημερομηνία πριν από το 1225, ο Γουλιέλμος Ι΄ νυμφεύτηκε την Αδελαΐδα/Άλιξ, κόρη του Ερρίκου Α΄ δούκα της Βραβάντης. Ο γάμος σχεδόν σίγουρα κανονίστηκε από τον πατέρα του σε μία προσπάθεια βελτίωσης των σχέσεων με το στέμμα, καθώς ο κόμης της Βραβάντης ήταν σύμμαχος τού βασιλιά.  
μικρογραφία| Το όραμα του κριαριού και του τράγου από το <i id="mwMA">Δανιήλ</i> 8, όπως απεικονίζεται στα Χρονικά της Βίβλου . Το χειρόγραφο είναι μεταγενέστερο, αλλά το έργο ανατέθηκε από τον Γουλιέλμο Ι΄.
Μεταξύ 1222 και 1224, ο Γουλιέλμος Ι΄ διατήρησε επαφές με τον βασιλιά Ερρίκο Γ΄ της Αγγλίας και έλαβε δώρα από αυτόν. Το Χρονικό της Τουρ αναφέρει ότι υπέγραψε ανακωχή με τον Λουδοβίκο Η΄ της Γαλλίας (1223–1226), όταν ο τελευταίος διέσχισε την Ωβέρνη καθ' οδόν προς τα νότια, για να συμμετάσχει στον πόλεμο εναντίον των Καθαρών .  Οι επαφές του με την Αγγλία διακόπηκαν το 1228.  Μία οριστική ειρήνη με το γαλλικό στέμμα συνάφθηκε μόνο υπό τον Λουδοβίκο Θ΄ το 1230, αφήνοντας στον Γουλιέλμο Ι΄ μία μικρή κομητεία με έδρα το Βικ-λε-Κοντ. 

Όταν ο Ούγος Ι΄ κύριος του Λουζινιάν επαναστάτησε το 1241, ο Γουλιέλμος Ι΄ εμπνεύστηκε από νέες διαπραγματεύσεις με τον Ερρίκο Γ΄ για συμμαχία εναντίον του Γάλλου βασιλιά. Στις 17 Ιουνίου 1242, ο Ερρίκος Γ΄ ανέλαβε την υποχρέωση να παράσχει 100 ιππότες, για να υπηρετήσουν για ένα χρόνο υπό τον Γουλιέλμο Ι΄, μόλις ο τελευταίος εισήλθε στον πόλεμο εναντίον της Γαλλίας. Ωστόσο ο Γουλιέλμος Ι΄ επέλεξε να παραμείνει πιστός στον Λουδοβίκο Θ΄. Έθεσε δύο από τα κάστρα του στα χέρια του Ούγου ντε Λα Τουρ-ντυ-Πεν, επισκόπου του Κλερμόν ως όρκους πίστης του. Κατατάχθηκε μεταξύ των συμμάχων του Λουδοβίκου κατά την υπογραφή της συνθήκης ειρήνης με την Αγγλία στις 7 Απριλίου 1243. 

Ο Γουλιέλμος Ι΄ είναι ο φερόμενος προστάτης, αυτός που παρήγγειλε τα Χρονικά της Βίβλου από τον Μωυσή μπεν Αβραάμ . Το έργο είναι σε μεγάλο βαθμό μία γαλλική μετάφραση του εβραϊκού Sefer Yosippon.    Σύμφωνα με τον Μωυσή, ο οποίος έγραφε το 1244,  «ο κύριός μου, ο κόμης Γουλιέλμος της Ωβέρνης, ο οποίος επιθυμεί να γνωρίζει την προέλευση και τις γενεαλογίες της απαρχής του κόσμου, και θέλει να γνωρίζει τις μάχες που έχουν δοθεί στο παρελθόν [ ], διατάζει να γραφτούν σε αυτό το βιβλίο». : Mesires li quens Guillem d’Auvergne qui covoite a avoir et a savoir les nessances et les lignies des le conmencement del siecle, et velt savoir les batailles qui ont esté faites anciennement et les fet escrire en cest livre. Ο Γουλιέλμος Ι΄ εμφανίζεται ως χαρακτήρας στους αγώνες κονταρομαχίας (tournois) του Μονταρζί στο σύγχρονο μυθιστόρημα του Ζερμπέρ ντε Μοντρέιγ, Ο Ρωμαίος της βιολέτας. 

Τον Γουλιέλμο Ι΄ διαδέχθηκε ως κόμης ο γιος του Ροβέρτος Ε΄, ο οποίος κληρονόμησε την κομητεία της Βουλώνης μέσω της μητέρας του το 1261.   Τα άλλα παιδιά του Γουλιέλμου και της Αδελαΐδας ήταν ο Γκυ, ο Γουλιέλμος, ο Γοδεφρείδος, ο Ερρίκος, η Μαρία και η Ματθίλδη (Μαώ). Ο Γκυ έγινε αρχιεπίσκοπος του Βιέν, ο Γουλιέλμος εξελέγη επίσκοπος Λιέγης, και ο Γοδεφρείδος εισήλθε επίσης στην εκκλησία. Η Μαρία παντρεύτηκε τον Γκωτιέ ΣΤ΄ Μπερτού το 1238. Η Ματθίλδη παντρεύτηκε τον Ροβέρτο Β΄ δελφίνο του Ωβέρν. 

 Σημειώσεις 

 Βιβλιογραφία 

Κατηγορία:Κόμητες της Ωβέρνης